b'\n_START_ARTICLE_\nAmetist\n_START_SECTION_\nIzvor imena in zgodovina\n_START_PARAGRAPH_\nIzvor imena iz gr\xc5\xa1kega \xce\xb1\xce\xbc\xce\xb5\xce\xb8\xcf\x85\xcf\x83\xcf\x84o\xcf\x82 (amethystos) (prepre\xc4\x8duje pijanost) izra\xc5\xbea staro verovanje, da je nosilec ametista varen pred opojno mo\xc4\x8djo vina. \xc4\x8ce pijemo iz vr\xc4\x8da, izdelanega iz ametista, naj se ne bi napili. Ametist naj bi tudi varoval pred tatovi.\n_START_SECTION_\nBarva\n_START_PARAGRAPH_\nVijoli\xc4\x8dna barva izvira iz majhnih primesi \xc5\xbeeleza (Fe\xc2\xb3\xe2\x81\xba) in titana (Ti\xe2\x81\xb4\xe2\x81\xba). Z \xc5\xbeganjem dobi rumeno do zlato barvo. \xc5\xa0tevilni zlati topazi, ki so naprodaj, so v resnici \xc5\xbegani ametisti.\n_START_SECTION_\nNahajali\xc5\xa1\xc4\x8da\n_START_PARAGRAPH_\nAmetist je zelo raz\xc5\xa1irjen mineral, vendar so nahajali\xc5\xa1\xc4\x8da velikih in \xc4\x8distih ametistov redka. Nahajajo se v Argentini, Braziliji, Urugvaju, Rusiji, \xc5\xa0ri Lanki in na Madagaskarju. V Evropi je najve\xc4\x8dje nahajali\xc5\xa1\xc4\x8de v kraju Maissau (Spodnja Avstrija)._NEWLINE_Taki kristali se najdejo predvsem v hidrotermalnih \xc5\xbeilah in v vulkanskih kameninah.'